Psalam (Šarić) 36.
Upravitelju pjevačkoga zbora; od sluge Gospodnjega Davida.

1Presuda Božja nad grijehom za zlikovca duboko je sačuvana u srcu mojem; kazneni sud Božji ne drži on pred očima svojim, 

2Jer je On, kako misli, dobar njemu, kad pronađe krivnju zlodjela, i kad udara kaznu, 

3Riječi su usta njegovih opačina i prijevara; on ostavlja mudro i dobro življenje. 

4Na postelji svojoj smišlja bezakonje, udara putem opakim, ne preda pred zloćom. 

5Gospode, do neba je uzvišena milost tvoja, vjernost je tvoja do oblaka. 

6Pravednost je tvoja kao gore najviše, sudovi su tvoji kao bezdana najdublja; Gospode, ti pomažeš ljudima i životinjama. 

7Kako je dragocjena dobrota tvoja, Bože; u sjenu krila tvojih bježe djeca čovječja. 

8Hrane se na izobilju kuće tvoje; napajaš ih na rijeci sladosti svojih 

9Jer je u tebe izvor života; u svijetlu tvojem gledamo svjetlo. 

10 Uzdrži milost svoju onome, koji te pozna, pravednost svoju onome, koji misli čestito! 

11 Neka me ne pogazi noga ohologa, šaka zlikovčeva neka me ne protjera! 

12 Jedanput će pasti oni, koji čine zlo, srušit će se i neće ustati više. 

Psalmi (Šarić)